Neuvoston päätöslauselma, annettu 9 päivänä kesäkuuta 1997, yhteisten tullivalvontatoimien käsikirjasta



Virallinen lehti nro C 193 , 24/06/1997 s. 0004 - 0007



NEUVOSTON PÄÄTÖSLAUSELMA, annettu 9 päivänä kesäkuuta 1997, yhteisten tullivalvontatoimien käsikirjasta (97/C 193/03) EUROOPAN UNIONIN NEUVOSTO, joka ottaa huomioon, miten tärkeää on tehostaa yleisesti arkojen tavaroiden ja erityisesti huumausaineiden laittoman kaupan torjuntaa, ottaa huomioon Madridin Eurooppa-neuvoston vuonna 1995 hyväksymän huumeasiantuntijoiden työryhmän raportin, johon sisältyy ehdotus valvonnan tehostamisesta Euroopan unionin ulkorajoilla, katsoo, että etusijalle asetetaan ulkorajavalvonnan tehostamista koskevan käytännön yhteistyön edistäminen erityisesti järjestämällä yhteisiä tullivalvontatoimia, katsoo, että neuvosto hyväksyi 29 päivänä marraskuuta 1996 tarkistetut järjestelyt yhteisiä tullivalvontatoimia varten, ja katsoo, että on tarpeen laatia suuntaviivat yhteisten tullivalvontatoimien järjestämiseksi, ON SOPINUT SEURAAVAA: jäsenvaltioiden tulliviranomaisten välistä käytännön yhteistyötä tehostetaan erityisesti järjestämällä yhteisiä tullivalvontatoimia, nykyistä jäsenvaltioiden tulliviranomaisten välistä yhteistyötä tullivalvontatoimien alalla tehostetaan edelleen ja jäsennetään paremmin ja tässä tarkoituksessa toimitaan niiden suuntaviivojen mukaisesti, jotka on esitetty neuvoston toimivaltaisen työryhmän hyväksymässä, tähän päätöslauselmaan liitetyssä käsikirjassa yhteisiä tullivalvontatoimia valmisteltaessa, toteutettaessa ja arvioitaessa. Neuvoston toimivaltainen työryhmä voi muuttaa tätä käsikirjaa yhteisistä tullivalvontatoimista saamiensa kokemusten mukaisesti. LIITE YHTEISTEN TULLIVALVONTATOIMIEN KÄSIKIRJA I Yhteisten tullivalvontatoimien yleiset järjestelyt 1. Yhteiset tullivalvontatoimet suoritetaan neuvoston toimivaltaisen työryhmän johdolla. Työryhmä omistaa vähintään kaksi kokousta vuodessa toiminnallisille kysymyksille (asiantuntijakokoukset), ja kunkin puheenjohtajavaltion edellytetään järjestävän vähintään yhden näitä kysymyksiä käsittelevän kokouksen. 2. Asiantuntijakokous tekee tointa koskevan aloitteen ja antaa toimeksiannon sen täytäntöönpanoa varten. Asiantuntijaryhmä laatii säännöllisin väliajoin ja sovittuna ajankohtana vähintään kerran vuodessa luettelon suoritettavista valvontatoimista ottaen huomioon tietynlaisia toimia koskevat monivuotiset suunnitelmat. Työryhmä vahvistaa asiantuntijakokouksessa hyväksytyn luettelon valvontatoimista. Tarvittaessa työryhmä voi myös itse tehdä aloitteita tietynlaisiksi valvontatoimiksi ja vahvistaa ne. 3. Kustakin toimesta laaditaan toimen yksityiskohdat sisältävä toimintakaavio, jota tarkastellaan asiantuntijakokouksessa. Toimintakaavion malli, jossa eritellään siihen sisällytettävät asiat, on tämän käsikirjan liitteenä (osa II). 4. Toimeksiannosta käyvät ilmi valvontatoimen syyt ja tavoitteet sekä eräät muut yksityiskohdat, mukaan lukien tuki, jota Euroopan yhteisöjen komission on tarjottava toimille SCENT- ja CIS-järjestelmän avulla tapahtuvan tiedonvälityksen alalla. Tämän käsikirjan liitteenä (osa III) on malli, jossa eritellään, mitä toimeksiannon tulee sisältää. Toimeksiantoon sisältyy myös kustannusarvio. Kustannuksiin kuuluvat valmistelevien kokousten ja raportointikokousten kulut sekä valvontatoimen koordinointiyksikön toimintakulut, jotka liittyvät tilojen vuokraan, tulkkaukseen, tarvikkeisiin, viestintään jne. 5. Asiantuntijakokouksessa kukin valvontatoimi osoitetaan tietylle jäsenvaltiolle, joka tarjoutuu toimimaan valvontatoimen koordinoijana. Lisäksi voidaan nimetä jokin tullihallinto järjestämään raportointikokous. Jos yksikään jäsenvaltio ei tarjoudu valvontatoimen koordinoijaksi, koordinoijana toimii puheenjohtajavaltio. Koordinoija asettaa kutakin yhteistä valvontatointa varten asianmukaisen valvontatoimen koordinointiyksikön. Valvontatoimen koordinointiyksikköä asettaessaan se ottaa huomioon toimen luonteen ja laajuuden. Valvontatoimen koordinointiyksikön toiminnalliset puitteet määritellään toimeksiannossa. 6. Valvontatoimen koordinoija voi kutsua kolmansia maita osallistumaan yhteisiin valvontatoimiin. Toimiin osallistuvilla kolmansilla mailla ei ole oikeutta osallistua edellä mainittuihin kokouksiin. Niillä on kuitenkin vapaa pääsy sellaisiin edeltäviin tiedotustilaisuuksiin ja raportointikokouksiin, jotka liittyvät toimiin, joihin ne osallistuvat. Yhteisiin valvontatoimiin voi osallistua muita toimeenpanoviranomaisia. Tarvittaessa ne kutsuu mukaan jäsenvaltio, jonka viranomaisia ne ovat. 7. Valvontatoimen koordinoija vastaa siitä, että osallistujavaltioille ilmoitetaan tulevista toimista. Ilmoituksen malli on tämän käsikirjan liitteenä (osa IV). 8. Jos valvontatoimen moitteettoman toteutuksen kannalta on suotavaa asettaa valvontatoimen koordinointiyksikköön yhteysvirkamies, kukin osallistujavaltio lähettää mahdollisuuksien mukaan ainakin yhden yhteysvirkamiehen. Sellaisen jäsenvaltion, joka ei lähetä yhteysvirkamiestä, etuja valvoo mahdollisuuksien mukaan valvontatoimen koordinoija, mikäli jäsenvaltio näin haluaa. Yhteysvirkamiehet ovat yhteydessä kansallisiin yhteyselimiinsä. 9. Valvontatoimen koordinoija vastaa edeltävän tiedotustilaisuuden järjestämisestä. Jos valvontatoimi ei edellytä edeltävää tiedotustilaisuutta, se ilmoitetaan yhteisen tullivalvontatoimen toimintakaaviossa ja myös toimeksiannossa. 10. Jotta osallistujavaltiot voisivat valmistautua valvontatoimeen, niille toimitetaan etukäteen yleisiä tietoja valvontatoimen kestosta ja suunnitellusta ajankohdasta. Luottamuksellisuuden varmistamiseksi tarkat ja lopulliset yksityiskohdat annetaan tiedotustilaisuudessa. Mikäli tiedotustilaisuutta ei pidetä, valvontatoimen koordinoija varmistaa, että kyseinen tieto välitetään muulla tavalla. Luottamuksellisuus on aina taattava. 11. Valvontatoimen koordinoija vastaa raporttiehdotuksen laatimisesta käsiteltäväksi kokouksessa, joka pidetään sen jälkeen, kun valvontatoimi on saatettu loppuun. Raportti laaditaan ja kokous järjestetään kahden kuukauden kuluessa valvontatoimen päättymisestä. Raportin malli on tämän käsikirjan liitteenä (osa V). Tämä raportti hyväksytään mahdollisine muutoksineen tai lisäyksineen väliaikaisesti raportointikokouksessa. 12. Jos valvontatoimen koordinoija on muu kuin puheenjohtajavaltio, se antaa raportin puheenjohtajavaltiolle kolmen kuukauden kuluessa valvontatoimen päättymisestä. Puheenjohtaja vie raportin käsittelyn asiantuntijakokouksen esityslistalle. Tässä kokouksessa voidaan raporttiin vielä tehdä muutoksia ja lisäyksiä. Lopuksi työryhmä viimeistelee ja hyväksyy lopullisen raportin. II Ehdotettuja yhteisiä tullivalvontatoimia koskevan toimintakaavion malli (1) Johdanto Syyt - yleistä - uhan arviointi - tavoitteet - osallistujavaltiot - menettelyt Valmistelu Toimenpiteen kustannusarvio - edeltävä tiedotustilaisuus - valvontatoimen koordinointiyksikön toiminta - raportointikokous - OISIN (rikosten torjunnasta vastaavien viranomaisten välistä henkilöstövaihtoa ja koulutusta sekä näiden viranomaisten välistä yhteistyötä koskeva ohjelma) -ohjelman soveltamista koskeva pyyntö Raportointi III Yhteisten tullivalvontatoimien toimeksiannon malli (2) Valvontatoimen peitenimi Valvontatoimen laji (meri-, ilma-, maa- jne.) Muita tietoja (ajoneuvojen tyyppi, kuljetusmuoto, tavaroiden laji) Ehdotuksen syyt Uhan arviointia koskevat tiedot Valvontatoimen tarkoitus Kohteeksi asetetun kaupankäynnin laji Valvontatoimen tulosten arviointiperusteet Käytännön järjestelyjen yksityiskohdat: - oletetut osallistujat - valvontatoimen kesto - valvontatoimen koordinointiyksikön toiminnalliset puitteet - tiedonvälitystä koskevat järjestelyt - tavaroiden tai kulkuneuvojen luokitus - lyhenteet ja koodit - ennen valvontatointa ja sen jälkeen järjestettävien tiedotustilaisuuksien aikataulu - muut ulkoisia järjestelyjä koskevat vaatimukset - rahoitus IV Tulevista valvontatoimista tullihallinnoille annettavan ilmoituksen malli (3) Valvontatoimen laji ja tarkoitus Edeltävän tiedotustilaisuuden päivämäärä ja paikka Tiedot tiedotustilaisuuteen odotettavista virkamiehistä Tiedotustilaisuuden esityslista Rahoitus V Raportin malli (4) Puitteet, joissa valvontatoimi suoritettiin Valvontatoimen koordinoija Osallistujamaat ja yhteysvirkamiehet Valvontatoimen tavoitteet Yhteenveto tuloksista Tilastotietoja Kustannukset (koordinointiyksikkö, edeltävä tiedotus, raportointi) Raportointikokouksen yhteydessä tai muulloin tehdyt huomiot tulevia toimia silmällä pitäen. (1) Tämän toimintakaavion mallin tarkoituksena on varmistaa, että uusia valvontatoimia koskevat ehdotukset esitetään siten, että asianmukaiset päätökset voidaan tehdä. (2) Kun ehdotus on hyväksytty, tätä mallia tulisi käyttää valvontatoimen toimeksiannon laatimiseen. (3) Tätä mallia on käytettävä ilmoitettaessa tullihallinnoille suunnitelluista valvontatoimista. (4) Tämän mallin tarkoituksena on varmistaa valvontatoimen asianmukainen arviointi.